Cloudscape Self-catering Accommodation | LekkeSlaap
Cloudscape is in die pragtige Helderbergvallei in Somerset-Wes naby Kaapstad en Stellenbosch. Dit bied 'n skouspelagtige uitsig op die Hottentots-Hollandberge in 'n rustige area en is die perfekte plek om jou batterye te herlaai.
Dié selfsorgkothuis het slaapplek vir 4 gaste. Daar is 'n swembad, 'n dek en 'n braai-area, asook 'n motorhuis, DStv en gratis veseloptiese internet.
Ander geriewe sluit 'n koidam, onderdakparkeerplek op die perseel en 'n aparte wasarea in. 'n Wasgoed- en skoonmaakdiens is beskikbaar en kan gereël word teen ekstra koste.
Die verblyf is naby verskeie besienswaardighede soos strande, wynlandgoedere en pragtige landskappe en daar is ongelooflike MTB-roetes in die area. Die gasvrou kan ook haar silwersmitvaardighede met gaste deel en jou help om jou eie silwer juweliersware te maak. Versoek asb. vooraf kwotasies vir hierdie ervaring.
Cloudscape is 20 minute se ry vanaf Kaapstad Internasionale Lughawe en 'n halfuur se ry van Kaapstad af.